Melayu Cape

Melayu Cape adalah komuniti atau kumpulan etnik Islam di Afrika Selatan. Mereka adalah keturunan dari orang Melayu dan beberapa etnik lain yang diperhamba dari merdeka dari negara-negara Asia lain. Mereka dibawa ke wilayah Cape Barat semasa pemerintahan Belanda dan British. 

Mereka pada mulanya menggunakan bahasa Melayu sebagai lingua franca dan bahasa pengajaran agama, dan ini adalah salah satu sebab yang berkemungkinan bahawa masyarakat itu masih dirujuk sebagai Melayu meski telah memiliki keturunan yang bercampur. Orang Melayu menyebar di kawasan Cape Town dan sekitarnya. 

Masakan Melayu Cape membentuk bahagian penting dalam masakan Afrika Selatan, dan masyarakat memainkan peranan penting dalam sejarah Islam di Afrika Selatan. "Melayu" secara sah adalah subkategori kumpulan kaum Berwarna semasa era apartheid.

Istilah
Semenjak tahun 1970-an sehingga ke hari ini, sesetengah ahli masyarakat ini – khususnya mereka yang mempunyai perhubungan dan kesetiaan pada gerakan pembebasan lebih luas di Afrika Selatan – telah ditakrif sebagai "hitam" dari segi Gerakan Kesedaran Orang Hitam. Pengenalan "Melayu Cape" telah juga menjadi suatu subkategori daripada kategori Coloured (orang kulit berwarna, berbanding kulit putih), dalam istilah klasifikasi kerajaan zaman aparteid perkauman. Seperti ramai penduduk Afrika Selatan, orang yang digelar dalam sesetengah keadaan sebagai "Melayu Cape" sering berketurunan daripada orang yang datang dari banyak benua dan agama. 

Budaya

Kumpulan budaya ini telah menimbulkan muzik jenis baharu, "Melayu Cape" yang mempunyai ciri tersendiri. Satu jenis lagu rakyat sekular, yang berasal-usul Belanda, disebut nederlandslied. Bahasa dan gaya muzik genre ini mencerminkan sejarah keabdian di Afrika Selatan; ia sering diperi dan dirasa sebagai "sedih" dan penuh "emosi" dalam kandungan dan konteksnya. Persembahan-persembahan nederlandslied menunjukkan pengaruh gaya nyanyian Arabesque (kearaban). Gaya ini unik pada Afrika Selatan dan mungkin di dunia.

 Bahasa 
Masyarakat Melayu Cape lazimnya bercakap sehari-hari dalam bahasa Afrikaans. Bahasa Afrikaans sendiri banyak menyerap perkataan Melayu seperti 'piesang' dan 'baklei'. Bahasa Melayu mereka untuk penggunaan keseharian telah mengalami kepunahan. Bahasa kedua yang ramai dipelajari ialah bahasa Inggeris. Hanya darah yang tersisa yang menunjukan identiti dan kebanggaan mereka.

 Masakan 

200 px|thumb|Samosa versi Cape Malay dengan isi daging ayam, jenis makanan ringan yang sangat popular di Afrika Selatan

Penyesuaian makanan tradisional seperti bredie, bobotie, sosatie dan koeksister sering dijumpai di dalam banyak rumah kediaman Afrika Selatan. Faldela Williams, chef terkenal menulis buku yang bertajuk "More Cape Malay Cooking".   

Populasi
Dianggarkan terdapat 166,000 orang di Cape Town yang bangga dengan identiti mereka sebagai Melayu Cape, dan lebih kurang 10,000 orang di Johannesburg. Daerah Melayu yang menawan hati di bandar Cape Town terletak di Signal Hill (Bukit Semboyan), dan digelar Bo-Kaap. Diperkirakan seramai 500 ribu ras kulit berwarna di Afrika Selatan yang mempunyai darah melayu. Salah satu ahli politik terkenal, Dennis Brutus mengaku dalam tulisannya mempunyai darah Melayu dari ayahnya meski sayangnya dia tidak beragama Islam.   

Ramai orang Melayu Cape bermastautin di Distrik Enam sebelum kampung itu diruntuhkan; selepas kemusnahannya mereka berpindah ke apa yang digelar bandar-bandar Berwarna di kawasan Cape Flats. Masjid Claremont Road, yang sering dikunjungi orang Muslim Cape, merupakan sebuah pusat penting pergerakan anti-aparteid. Sarjana Islam. Farid Esack datang dari masyarakat ini.

 Perhubungan antarabangsa 
Perhubungan antara orang Malaysia dan Afrika Selatan pulih apabila Afrika Selatan menyertai masyarakat antarabangsa semula selepas penghapusan sistem aparteid. Kemasukan semula Afrika Selatan dialu-alukan oleh kerajaan Malaysia dan juga beberapa kerajaan Asia Tenggara lain. Pertubuhan bukan kerajaan, seperti Gapena juga menjalinkan perhubungan dengan masyarakat diaspora Melayu Cape. Beberapa derma juga turut membuka pelajaran mengenai bahasa Melayu bagi memartabatkan semula budaya yang telah pudar.

Rujukan

Pautan luar
 HTML "Multiple communities: Muslims in post-apartheid South Africa  Scholarly essay includes history of "Cape Malay" identity.
 Kramat  An early religious leader's legacy remains on Robben Island.
 Official South African history site  Early context for "Cape Malay" community.
 The Bo-Kaap Museum  
 The Cape Malay Choir Board  An umbrella organization for Cape Malay singing ensembles.
 "Cape Malay" references  A descriptive bibliographic paper examining the contested identity of "Cape Malay."
 Sparse website with some information about Cape Malay musical instrumentsand music. 
<

Kategori:Kelompok etnik di Afrika Selatan
Kategori:Orang Afrika Selatan berketurunan Melayu
Kategori:Diaspora Melayu
Kategori:Diaspora Malaysia
Kategori:Sejarah Syarikat Hindia Timur Belanda